**Spinosauridi** (lat. **Spinosauridae**) su bili porodica specijaliziranih teropodnih dinosaura. Pripadnici ove porodice bili su veliki dvonožni grabežljivci sa izduženim čeljustima kao kod krokodila i kupastim zubima sa vrlo malim nazubljenjima ili bez njih. Prednji zubi donje čeljusti stršili su prema van. Naziv ove porodice odnosi se na upadljivu strukturu na leđima roda *Spinosaurus* koja je ličila na jedro. Nije sigurno utvrđeno koja je bila funkcija ovog jedra; popularna objašnjenja su da je služilo kao termoregulator, za zastrašivanje ili za udvaranje, ali znanstvenici više prihvataju teoriju da su bodlje na kralješcima podržavale grbu ispunjenu mašću ili mišićima.

Fosili spinosaurida su pronađeni u Africi, Europi, Južnoj Americi, Aziji i Australiji.

Povijest evolucije
------------------

Prvi spinosauridi su se pojavili tijekom kasne jure, a postali su česti tijekom rane krede. Do sada su iz perioda kasne jure pronađeni samo zubi stari 155 milijuna godina. Izgleda da im je broj znatno opao tijekom cenomanija; mada su neki zubi iz Argentine iz perioda turonija priključeni spinosauridima, nedavno se ispostavilo da zapravo pripadaju srodnicima krokodila (Crurotarsi). Neki su opstali do sredine santonija, za šta je dokaz jedan zub pronađen u formaciji Majiacun, Kina.

Paleobiologija
--------------

### Grabežljivo ponašanje

Izgled lubanje *Spinosaurusa*
Rekonstrukcija skeleta *Spinosaurusa*
Istraživanja spinosaurida (naročito *Irritator*) pokazala su da su imali vrlo različit oblik i konstrukciju lubanje u odnosu na ostale velike teropode grabežljivce kao što su *Allosaurus* i *Tyrannosaurus*. Kod većine dinosaura grabežljivaca čeljusti su bile ili široke, ili visoke ili oboje, dok su čeljusti spinosaurida bile tanke i uske. To je navelo paleontologe kao što su Sues, Frey i Martill da zaključe da spinosauridi, za razliku od ostalih teropoda, nisu bili specijalizirani za napadanje velikog plijena koji se borio.

Sues i kolege su istražili strukturu lubanja spinosaurida i zaključili su da je njihov način hranjenja bio da koriste izuzetno brze i snažne udarce za hvatanje plijena čeljustima, koristeći snažne vratne mišiće da bi ga vitlao gore-dolje u zraku. Zbog vrlo uske njuške, malo je vjerojatno da je mogao vitlati plijen lijevo-desno.

### Ishrana

Ilustracija *Baryonyxa* sa ribom
Spinosauridi su se u prošlosti često smatrali ribojedima na osnovu usporedbe njihovih čeljusti sa čeljustima današnjih krokodila. Rayfield i kolege su 2007. godine po prvi put proveli stvarna biomehanička istraživanja lubanja spinosaurida (koristeći lubanju europskog spinosaurida *Baryonyxa*). Oni su otkrili da su struktura i jačina ugriza čeljusti *Baryonyxa* bile gotovo identične onima današnjih garijala, što podržava ideju da su barem barionihini bili pretežno ribojedi. Čeljusti spinosaurina s druge strane izgledaju više generalizirane.

Direktni fosilni dokazi pokazuju da su se spinosauridi hranili ribama i raznim malenim i srednje velikim životinjama, uključujući i malene dinosaure. U stomačnoj šupljini jednog *Baryonyxa* pronađene su riblje krljušti i probavljene kosti mladog *Iguanodona*, a postoji i jedan zabilježen primjerak spinosaurida koji je pojeo pterosaura. It is likely that spinosaurids were generalists specializing in small prey of any kind, fish included.

### Stanište

U jednoj objavi koju su 2010. godine izdali Romain Amiot i kolege piše da stope izotopa kisika u kostima spinosaurida ukazuju na vodozeman način života. Stope izotopa od zuba spinosaurida *Baryonyxa*, *Irritatora*, *Siamosaurusa* i *Spinosaurusa* uspoređene su sa istima kod tadašnjih teropoda, kornjača i krokodila. Istraživanje je pokazalo da su stope izotopa kod spinosaurida bile sličnije onima kod kornjača i krokodila. Primjerci *Siamosaurus* su se obično po stopi izotopa najviše razlikovali od ostalih teropoda, dok su im primjerci *Spinosaurusa* bili najsličniji. Autori su zaključili da su spinosauridi, kao i današnji krokodili i nilski konji, provodili veći dio dana u vodi. Autori su također zaključili da vodozeman način života i ribojedstvo objašnjavaju kako su spinosauridi koegzistirali sa ostalim velikim teropodima: hraneći se drugačijim plijenom i živeći u drugačijim staništima, spinosauridi i ostale grupe teropoda ne bi bili u direktnoj konkurenciji.

Taksonomija
-----------

Ilustracija *Suchomimusa*
Porodici Spinosauridae naziv je dao Ernst Stromer 1915. godine. Ona je uključivala samo rod *Spinosaurus*. Porodica je proširivana kako je više i više srodnika roda *Spinosaurus* bivalo otkriveno. Prvu kladističku definiciju za Spinosauridae dao je Paul Sereno 1998. godine: "Svi spinosauridi srodniji *Spinosaurusu* nego *Torvosaurusu*).

Porodica Spinosauridae danas sadrži dvije potporodice - Spinosaurinae i Baryonychinae. Potporodici Spinosaurinae naziv je dao Sereno 1998. godine, a definirali su e Holtz *et al.* (2004.) kao sve taksone srodnije vrsti *Spinosaurus aegyptiacus* nego vrsti *Baryonyx walkeri*. Potporodici Baryonychinae naziv su dali Charig i Milner 1986. godine. Oni su uspostavili i potporodicu i porodicu Baryonychidae za novootkriveni rod *Baryonyx*, prije nego što je svrstan u Spinosauridae. Njihovu potporodicu definirali su Holtz *et al.* 2004. godine kao komplementarni kladus svih taksona srodnijih vrsti *Baryonyx walkeri* nego vrsti *Spinosaurus aegyptiacus*.

### Klasifikacija

Odnos veličina nekoliko vrsta spinosaurida i čovjeka
* Natporodica Megalosauroidea
	+ **Porodica Spinosauridae**
		- * *Siamosaurus suteethorni*
		- **Potporodica Baryonychinae**
			* *Baryonyx walkeri*
			* *Cristatusaurus lapparenti*
			* *Suchomimus tenerensis*
			* *Suchosaurus cultridens*
		- **Potporodica Spinosaurinae**
			* *Irritator challengeri*
			* *Spinosaurus aegyptiacus*
			* *Oxalaia quilombensis*

* Intermedijarni spinosauridi
	+ "Sinopliosaurus" *fusuiensis*

Vanjske poveznice
-----------------

* Spinosauridae
* Spinosauridae na Theropod Database

Izvori
------

1. ↑  Bailey, J. B. (1997). "Neural spine elongation in dinosaurs: Sailbacks or buffalo-backs?" *Journal of Paleontology* **71** (6) : 1124-1146.
2. ↑  Milner, A. Buffetaut, E. Suteethorn, V. (2007): A tall–spined spinosaurid theropod from Thailand and the biogeography of spinosaurs. *Journal of Vertebrate Paleontology* 27: 118A.
3. ↑  Barrett, P.M. Benson, R.B.J, Rich, T.H. and Vickers-Rich, P. (2011). "First spinosaurid dinosaur from Australia and the cosmopolitanism of Cretaceous dinosaur faunas." *Biology Letters* **online preprint** DOI:10.1098/rsbl.2011.0466
4. ↑  Buffetaut, E. (2008). "Spinosaurid teeth from the Late Jurassic of Tengaduru, Tanzania, with remarks on the evolutionary and biogeographical history of the Spinosauridae." In J.-M. Mazin, J. Pouech, P. Hantzpergue, V. Lacombe. *Mid-Mesozoic Life and Environments*. Cognac (France), June 24th-28th 2008, pp. 26-28.
5. ↑  Salgado, L. Canudo, J.I. Garrido, A.C. Ruiz-Omeñaca, J.I. Garcia, R.A. de la Fuente, M.S. Barco, J.L. and Bollati, R. (2009). "Upper Cretaceous vertebrates from El Anfiteatro area, Río Negro, Patagonia, Argentina." *Cretaceous Research* in press.
6. ↑  Hasegawa, Y. Tanaka, G. Takakuwa Y. & Koike S. 2010. Fine sculptures on a tooth of *Spinosaurus* (Dinosauria, Theropoda) from Morocco. Bulletin of Gunma Museum of Natural History, 14, 11-20
7. ↑  Hone, Xu and Wang (2010). "A probable baryonychine (Theropoda: Spinosauridae) tooth from the Upper Cretaceous of Henan Province, China." *Vertebrata PalAsiatica*, **48**: 19-26.
8. 1 2 3  Sues, H.D. Frey, E. and Martill, D.M. (2002). "*Irritator challengeri*, a spinosaurid (Dinosauria: Theropoda) from the Lower Cretaceous of Brazil." *Journal of Vertebrate Paleontology*, **22**(3): 535-547.
9. ↑  Rayfield, E.J. Milner, A.C. Xuan, V.B. and Young, P.G. (2007). "Functional morphology of spinosaur 'crocodile-mimic' dinosaurs." *Journal of Vertebrate Paleontology*, **27**(4): 892-901.
10. ↑  Buffetaut, E. Martill, D. and Escuillié, F. (2004). "Pterosaurs as part of a spinosaur diet." *Nature*, **429**: 33.
11. ↑  Amiot, R.; Buffetaut, E.; Lécuyer, C.; Wang, X.; Boudad, L.; Ding, Z.; Fourel, F.; Hutt, S.; Martineau, F.; Medeiros, A.; Mo, J.; Simon, L.; Suteethorn, V.; Sweetman, S.; Tong, H.; Zhang, F.; and Zhou, Z. (2010). „Oxygen isotope evidence for semi-aquatic habits among spinosaurid theropods". *Geology* **38** (2): 139–142. DOI:10.1130/G30402.1.
12. ↑  Buffetaut, Eric; Suteethorn, Varavudh; Tong, Haiyan; and Amiot, Romain (2008). „An Early Cretaceous spinosaurid theropod from southern China". *Geological Magazine* **145** (5): 745–748. DOI:10.1017/S0016756808005360.

***Spinosauridi*** na Wikimedijinoj ostavi